Després de la formació del Primer Imperi búlgar el 681, Anquíale jugaria un important paper en les Guerres romano-búlgares. El 708, les tropes de Justinià II foren derrotades pel kan Tervel en la primera batalla d'Anquíale. El 30 de juny de 763, foren els romans de Constantí V els qui van derrotar els protobúlgars de Telets en la segona batalla d'Anquíale. Per contra, al 766 Constantí V hagué d'abandonar la ciutat, en naufragar la flota de dues mil sis-centes naus que li portava reforços de Constantinoble en la seua ruta cap a Anquíale.